Ժետ

Ժետ ( ), կամ Յետտե ( ), Բրյուսելի մայրաքաղաքային տարածաշրջանը ձևավորող 19 համայնքներից մեկը։ Տեղակայված է Բրյուսելի ագլոմերացիայի հյուսիսարևմտյան հատվածում։ Համայնքի բնակչությունը՝ 43.5 հազար մարդ։

Ժետը սահմանակցում է հետևյալ համայնքների հետ (ժամացույցի սլաքի ուղղությամբ)՝ քաղաք Բրյուսել, Մոլենբեեկ-Սեն-Ժան, Կուկելբերգ, Գանսհորեն, Ասսե և Վեմմել (վերջին երկու համայնքները ֆլամանդական են)։

Ժետում է տեղակայված Բրյուսելի նիդերլանդախոս Ազատ համալսարանի բժշկական ֆակուլտետի մասնաշենքը։

Տեսարժան վայրեր 

 Քաղաքապետարան, կառուցվել է 20-րդ դարասկզբում,
 Հին դարբնոց, որը գործել է մինչ 1960 թվականը (Wemmelsesteenweg, 306 փողոց),
 Երկաթուղային կայարանի շենք, որը կառուցվել է 1892 թվականին,
 Աբբայության պալատ (18-րդ դար), Դիգեմյան աբբայության միակ պահպանված մասը,
 Սուրբ Պետրոսի նեոգոթիկ եկեղեցի, կառուցվել է 1877-1880 թվականներին։

Թանգարաններ 

 Աբբայության պալատի թանգարան,
 Ռենե Մագրիտի թանգարան, տեղակայված է այն տանը, որտեղ նա բնակվել է,
 «Ատելյե 340» թանգարան, ժամանակակից արվեստի անկած թանգարան։

Տրանսպորտ 

Ժետում կա գործող երթուղային կայարան, որը սպասարկում է երկու գիծ՝ 50 Բրյուսել-Գենտ և 60 Ժետ-Դենդերմոնդե գծեր։

Համայնքն ունի մետրոյի մեկ կայարան՝ Բելիժիկա։ Փաստացի այն տեղակայված է Ժետի և Մելենբեկ-Սեն-Ժենի սահմանագծին։

Ծանոթագրություններ